સમારોહમાં સીઆઈઆઈ ગુજરાત ફાર્માસ્યુટિકલ ટાસ્ક ફોર્સના અધ્યક્ષ ડૉ વિશાલ રાજગરીયા, જીટકોના મેનેજિંગ ડિરેક્ટર અને એન્ટરપ્રિન્યોરશીપ ડેવલપમેન્ટ ઇન્સ્ટિટયૂટ ઓફ ઇન્ડિયા (ઈડીઆઈ)ના ફેકલ્ટી મેમ્બર પદ્મીન બુચ, એક્યુપ્રેક રિસર્ચ લેબ્સના સીઈઓ ડૉ. મનિષ રાચ્છ, એમનીલ ફાર્માસ્યુટીકલ્સના આસિસ્ટન્ટ જનરલ મેનેજર ડૉ. પારસ વાસનાની, સીઆઈઆઈ આઈપીઆર સેન્ટરના વડા અનિલ પાંડે સહિતના નિષ્ણાતોએ પોતાના અભિપ્રાયો વ્યક્ત કર્યા હતા. આ કાર્યક્રમમાં જીટીયુના બોર્ડ ઑફ ગવર્નન્સના સભ્ય ડૉ. રૂપેશ વસાણીએ જણાવ્યું હતું કે વાઈસ ચાન્સેલર પ્રો.(ડૉ) નવીન શેઠના માર્ગદર્શન હેઠળ જીટીયુ તરફથી ઈનોવેશન સંકુલ, શોધયાત્રા, પેટન્ટ ક્લિનિક અને સ્ટાર્ટ અપને તાલીમ સહિતની પ્રવૃત્તિઓ આઈપીઆર વિભાગ દ્વારા કરવામાં આવી રહી છે. જીટીયુના આઈપીઆર વિભાગના ઈન્ચાર્જ અમિત પટેલ પણ કાર્યક્રમમાં ઉપસ્થિત હતા. સીઆઈઆઈ અને ભારતીય પેટન્ટ કચેરી તરફથી સંયુક્તપણે આઈપીઆર વિશે દસ જનજાગૃતિ સેમિનાર આગામી માર્ચ મહિના સુધીમાં યોજવામાં આવશે. જેનો મૂળ હેતુ પેટન્ટ, ટ્રેડમાર્ક અને ડિઝાઈન વિશે ઉદ્યોગો અને ખાસ કરીને એમએસએમઈમાં જાગૃતિ લાવવાનો છે. તેમાં ભારતીય પેટન્ટ કચેરીના નિષ્ણાતો માર્ગદર્શન આપશે.